钦定古今图书集成/明伦汇编/闺媛典/第079卷 > 唐瑾妻张氏〈女四姐妇杨氏附〉
## 钦定古今图书集成/明伦汇编/闺媛典/第079卷 > 唐瑾妻张氏〈女四姐妇杨氏附〉

按《南阳府志》：张氏，唐瑾妻。崇祯十年三月，献逆陷邓
内城，氏携女四姐媳杨氏避春风阁下，贼搜出，牵四
姐至户，四姐攀门限骂，贼指尽裂。张氏出，抱女伏地
曰：“此吾女，岂受贼污？”贼怒，交砍之。杨氏从床壁间出，
以身翼蔽姑，同时俱死。